## Pravilnik o obvezatnom atestiranju ormara za čuvanje papirnate dokumentacije na otpornost prema požaru te o uvjetima kojima moraju udovoljiti pravne osobe ovlaštene za atestiranje tih ormara

### NN 18/1996 (6.3.1996.), Pravilnik o obvezatnom atestiranju ormara za čuvanje papirnate dokumentacije na otpornost prema požaru te o uvjetima kojima moraju udovoljiti pravne osobe ovlaštene za atestiranje tih ormara

**DRŽAVNI ZAVOD ZA NORMIZACIJU I MJERITELJSTVO**

Na temelju članka 40., članka 48. i članka
80. Zakona o standardizaciji (»Narodne novine«, br.
53/91, 26/93, 29/94, 44/95 i 72/95) ravnatelj Državnog zavoda
za normizaciju i mjeriteljstvo donosi

**PRAVILNIK**

**O OBVEZATNOM ATESTIRANJU ORMARA ZA ČUVANJE PAPIRNATE
DOKUMENTACIJE NA OTPORNOST PREMA POŽARU TE O UVJETIMA KOJIMA
MORAJU UDOVOLJITI PRAVNE OSOBE OVLAŠTENE ZA ATESTIRANJE TIH
ORMARA**

Članak 1.

Ovim se Pravilnikom propisuje postupak obvezatnog atestiranja
ormara za čuvanje papirnate dokumentacije (u daljnjem tekstu:
»ormari«) na otpornost prema požaru u trajanju
od 30 minuta, te postupak i metoda ispitivanja tipa ormara na
otpornost prema požaru u trajanju od 30 minuta, kao i uvjeti
kojima moraju udovoljiti pravne osobe ovlaštene za atestiranje
ormara (u daljnjem tekstu: »ovlaštene pravne osobe«).

Članak 2.

Postupak atestiranja ormara provodi se na isti način za
ormare proizvedene u Republici Hrvatskoj i uvozne ormare, a sadrži
ispitivanje tipa ormara.

U postupku ispitivanja tipa ormara ispituje se uzorak ormara da
bi se utvrdilo odgovara li odredbama ovog Pravilnika, radi izdavanja
tipnog atesta.

Pod tipom ormara, prema ovom Pravilniku, razumijeva se ormar određenog
proizvođača, namijenjen zaštiti papirnate dokumentacije
od požara, s istim tehničko-konstrukcijskim karakteristikama.

Članak 3.

Ispitivanju radi atestiranja ormara podliježe svojstvo otpornosti
na požar u trajanju od 30 minuta.

Članak 4.

Svojstvo ormara iz članka 3. ovog Pravilnika ispituje se
na način i metodama utvrđenim ovim Pravilnikom.

Članak 5.

Ispitivanju ormara, pristupa se nakon primitka zahtjeva za atestiranje
ormara, što ga proizvođač, uvoznik ili zastupnik
podnosi ovlaštenoj pravnoj osobi, zajedno sa potrebnim prilozima,
i nakon što ovlaštena pravna osoba potvrdi, u zapisniku
za uzimanje uzorka, da je uzorak koji je uzela od proizvođača,
uvoznika ili zastupnika ili prispjeli uzorak, prikladan za zahtjevanu
svrhu ispitivanja.

Zahtjev za atestiranje sadrži:

1. podatke o podnositelju zahtjeva i proizvođaču (naziv
i sjedište);

2. podatke o ormaru (naziv, oznaka i sl.);

3. podatke o mjestu proizvodnje i o mjestu, odnosno načinu
uzimanja uzorka;

4. tehnički opis ormara, s posebnim osvrtom na značajke
koje utječu na otpornost ormara na požar;

5. dva cjelovita primjerka tehničke dokumentacije o ormaru
što ju je ovjerio proizvođač, a koja sadrži;

\_ crteže ormara, koji daju jasnu sliku načela gradnje,

\_ crteže mehanizma zabrave s podacima o sastavnim elementima
(brava, cilindar, zasun i sl.),

\_ crteže svih detalja i presjeka ormara bitnih za njegovu
otpornost prema požaru, sa dimenzijama označenim prema
tehničkim pravilima,

\_ podatke o značajkama sastavnih dijelova i materijala
utvrđenih normama i propisima,

6. fotografiju ormara najmanje dimenzija 130´180 mm ili odgovarajući
prospekt;

7. dokaze ili izjave o sukladnosti sastavnih dijelova i materijala
s odgovarajućim normama i propisima;

8. podatke o ranije pribavljenom atestu ili drugu odgovarajuću
ispravu izdanu u inozemstvu;

9. potpis odgovorne osobe i žig podnositelja zahtjeva.

Zapisnik o uzimanju uzorka sadrži:

1. svrhu uzimanja uzorka;

2. naziv i sjedište ovlaštene pravne osobe koja uzima
uzorak i podnositelja zahtjeva za atestiranje;

3. podatke o proizvodu, uzorku i mjestu uzimanja uzorka;

4. podatke o načinu uzimanja uzorka (preuzimanje dostavljenog
uzorka ili uzimanje uzorka od proizvođača, uvoznika
ili zastupnika);

5. ocjenu prikladnosti uzorka za ispitivanje;

6. datum, potpis i žig podnositelja zahtjeva za atestiranje
i ovlaštene pravne osobe.

Članak 6.

Ispitivanje u svrhu atestiranja ormara obavlja se na jednom uzorku.

Članak 7.

Ormar je potrebno, najmanje 16 sati prije početka ispitivanja
držati u klimatiziranom prostoru čija temperatura
iznosi 20±20 C, a relativna vlaga zraka 50±5%, pri
čemu svi pretinci odnosno ladice ormara moraju biti otvoreni.

Ispitivanje ormara treba započeti u roku od jednog sata
nakon provjere uvjeta klimatiziranog prostora i zatvaranja ormara.

Članak 8.

Ispitivanje tipa ormara obavlja se u posebno konstruiranoj peći
u čijem požarnom prostoru treba ostvariti uvjete ravnomjernog
zagrijavanja i rashlađivanja svake vertikalne strane ormara
smještenog u taj prostor, sukladno dozvoljenim odstupanjima
prema člancima 11. i 12. ovog Pravilnika, pri čemu
vertikalne strane ormara ne smiju biti neposredno izložene
plamenu.

Članak 9.

U požarnom prostoru peći potrebno je postaviti najmanje
četiri mjerna mjesta, tako da svako mjerno mjesto bude
udaljeno 100±10 mm od središta vertikalne površine
vanjske stijene ormara i okomito na nju.

Članak 10.

Za mjerenje temperature požarnog prostora za vrijeme ispitivanja
ormara treba koristiti termopar niklkrom-nikl (NiCr-Ni), prema
HRN L.F2.011, promjera žice ø 3,0 mm.

![](dodatni/365884.gif)

![](dodatni/365885.gif)

Članak 13.

Tijekom provođenja postupka ispitivanja ormara, mjere se i
registriraju neprekidno i uzastopno temperature na svim mjernim
mjestima, propisanim člancima 9. i 15. ovog Pravilnika,
pomoću instrumenata čija najveća pogreška
mjerenja posvuda u mjernom opsegu iznosi ±1% od mjerne vrijednosti.

Dno ispitivanog ormara mora biti tako izvedeno da se omogući
uvođenje mjernih vodova u prostor ispitivanog ormara, a da
se time ne ugrozi provođenje postupka ispitivanja.

Nakon uvođenja mjernih vodova otvor ispitivanog ormara se
mora zatvoriti silikonskim brtvilom ili drugim odgovarajućim
materijalom, čiji je načelni prikaz u Prilogu 1,
slika 1, detalj »A« ovog Pravilnika.

Članak 14.

Za mjerenje temperature u unutarnjem prostoru ispitivanog ormara
koriste se termoparovi, sastava niklkrom-nikl (NiCr-Ni) ili željezo-konstantan
(Fe-CuNi) prema HRN L.F2.001, debljine žice Ć 0.5 mm,
ili mjerni otpornik Pt 100, prema HRN L.F2.051 s točnošću
mjerenja od ±1 (K).

Članak 15.

Raspored, položaj i broj mjernih mjesta za mjerenje temperatura
zraka u ispitivanom ormaru prikazan je u Prilogu 1, slika 1, ovog
Pravilnika, a pobliže je određen kako slijedi:

1. Četiri mjesta za mjerenje temperatura zraka u gornjim
kutovima udaljena 25±3 mm od unutrašnje površine
stijenki, vrata i stropa ispitivanog ormara (označena s:
1, 2, 3 i 4),

2. Po jedno mjesto za mjerenje temperatura zraka na stijenci stropa,
bočnih zidova, stražnjeg zida i na vratima, i to približno
u sredini svake površine (označeno s: 5,6, 7, 8 i
9),

3. Kod dvokrilnih ormara dodatno dva mjesta za mjerenje temperature
zraka: jedno (označeno s 10) udaljeno 25±3 mm od preklopa
krila vrata i od stropa i drugo (označeno s 11) također
udaljeno 25±3 mm od preklopa krila vrata i približno
na polovici visine vrata,

4. Kod ispitivanih ormara s ladicama, u svakom prostoru između
ladica temperature zraka mjere se na način propisan u točki
1. ovog članka.

Članak 16.

Ormar se ispituje prazan s izuzetkom neophodne ispitne opreme.

Prilikom ispitivanja, mogu se prema ocjeni ovlaštene pravne
osobe, u ormar unijeti manje količine papirnate dokumentacije.

Ako se ispitivanje provodi na ormaru koji sadrži takvu malu
količinu papirnate dokumentacije, podatak o tome unosi
se u izvještaj o ispitivanju.

Podaci o stanju papirnate dokumentacije nakon provedenog ispitivanja
ne unose se u izvještaj o ispitivanju.

Članak 17.

Ormar ima otpornost na požar u trajanju od 30 minuta, ako
za vrijeme ukupnog trajanja ispitivanja prirast temperature unutar
ormara ni na jednom mjernom mjestu iz članka 15. ovog Pravilnika
ne prekorači vrijednost od 150 K.

Članak 18.

Rezultati ispitivanja ormara vrijede za sve konstrukcijski jednako
izrađene ormare, čije unutarnje dimenzije i dimenzije
vrata ne odstupaju za više od 15% od dimenzija ispitanog
ormara. Debljine stijenki, stropa i vrata ne smiju biti manje
od debljina ispitanog ormara.

Članak 19.

Ormar mora biti izrađen od čeličnog lima, debljina
kojega mora iznositi najmanje:

a) 2 mm \_ vanjski plašt i vanjska stijenka vrata,

b) 1,5 mm \_ unutarnji plašt i unutarnja stijenka vrata.

Članak 20.

Sustavom zabrave ormara potrebno je osigurati zatvaranje ormara
u najmanje tri točke na strani brave te u tri točke
na strani okretišta vrata.

Brava mora biti snabdjevena sigurnosnim cilindrom.

Članak 21.

Izvještaj o ispitivanju ormara izdaje ovlaštena pravna
osoba i on sadrži najmanje.

1. naziv i sjedište ovlaštene pravne osobe, podatke
o ovlaštenju (broj i datum) te mjesto ispitivanja ako ispitivanje
nije obavljeno u sjedištu ovlaštene pravne osobe;

2. broj i datum izvještaja, redni broj na svakoj stranici
i ukupan broj stranica izvještaja;

3. podatke o podnositelju zahtjeva;

4. podatke o proizvođaču te mjesto i datum proizvodnje
ormara, broj serije i oznaku ormara;

5. podatke o normama i propisima po kojima je obavljeno ispitivanje;

6. ovjerenu tehničku dokumentaciju ormara koja mora sadržavati:

\_ tehnički opis ormara,

\_ crteže ormara, koji daju jasnu sliku načela gradnje,

\_ crteže mehanizma zabrave s podacima o sastavnim elementima
(brava, cilindar, zasun i sl.),

\_ crteže svih detalja i presjeka ormara bitnih za njegovu
otpornost prema požaru, sa dimenzijama označenim prema
tehničkim pravilima,

\_ podatke o značajkama sastavnih dijelova i materijala
utvrđenih normama i propisima,

\_ popis crteža s podacima mogućih izmjena;

7. podatke o broju i položaju svih mjernih mjesta iz članaka
9. i 15. ovog Pravilnika;

8. podatke (dijagrami, zapisi i sl.) o svim mjerenjima temperature
i tlaka u peći, ispitivanom ormaru i izvan peći za
vrijeme ispitivanja;

9. sva relevantna zapažanja za vrijeme ispitivanja;

10. opis stanja ormara nakon ispitivanja, te zapažanja o
mogućnostima otvaranja ormara nakon ispitivanja;

11. fotodokumentaciju snimljenu prije, tijekom i nakon ispitivanja;

12. podatke o vrsti i količini sadržaja papirnate
dokumentacije u ormaru za vrijeme ispitivanja;

13. izjavu kojom se potvrđuje da se rezultati ispitivanja
odnose samo na ispitivani uzorak ormara;

14. izjavu da se dijelovi izvještaja o ispitivanju ne smiju
umnožavati bez pismenog odobrenja ovlaštene pravne osobe;

15. potpis djelatnika koji je objavio ispitivanje i datum ispitivanja;

16. žig i potpis ovlaštene pravne osobe.

Članak 22.

Za ormar za koji se tipnim ispitivanjem utvrdi da udovoljava propisanim
uvjetima ovlaštena pravna osoba izdaje atest, kojem prilaže
izvještaj o ispitivanju.

Atest iz stavka 1. ovog članka vrijedi tri godine od dana
izdavanja.

Atest i izvještaj o ispitivanju izdaju se u tri primjerka,
od kojih se jedan dostavlja podnositelju zahtjeva za atestiranje,
drugi Državnom zavodu za normizaciju i mjeriteljstvo, a treći
zadržava ovlaštena pravna osoba.

Ovlaštena pravna osoba dužna je atest i izvještaj
o ispitivanju čuvati najmanje deset godina od dana njihova
izdavanja.

Smatra se da postoji atest za ormar koji je proizveden u roku
važenja atesta izdanog za taj tip ormara, bez obzira na datum
prodaje ormara.

Svaka izmjena konstrukcije ili materijala, mjesta proizvodnje
i sličnih izmjena koje mogu utjecati na kakvoću atestiranog
ormara, moraju se prijaviti ovlaštenoj pravnoj osobi koja
je izdala atest, koja će ukoliko ocijeni da su izmjene mogle
utjecati na kakvoću ormara, izvršiti ponovno ispitivanje
ormara.

Članak 23.

Atestirani ormar, proizvođač odnosno uvoznik označava
atestnim znakom na ormaru na posebnoj pločici odnosno naljepnici.

Do utvrđivanja izgleda i načina nanošenja atestnog
znaka iz stavka 1. ovog članka, koristit će se atestni
znak utvrđen »Naredbom o izgledu i upotrebi atestnog
znaka« (»Narodne novine« br. 53/91 i 44/95), a
utvrđuje se i:

1. visina (B) atestnog znaka, koja mora iznositi 10 do 25 mm;

2. dopunska dvoznamenkasta brojčana oznaka za identifikaciju
ovlaštene pravne osobe koja je izdala atest;

3. da je slovna i brojčana oznaka iz točke 2. ovog
stavka paralelna s vanjskom stranicom atestnog znaka.

Članak 24.

Za atestiranje ormara može se ovlastiti pravna osoba koja
u pogledu opremljenosti i stručne spreme djelatnika udovoljava
slijedećim uvjetima:

a) raspolaže:

1. posebno konstruiranim pećima za izlaganje ormara požaru;

2. opremom za mjerenje i kontrolu temperature znaka unutar peći,
čija najveća pogreška mjerenja nije veća
od ±15(K);

3. opremom za mjerenje i kontrolu pretlaka u peći, čija
najveća pogreška mjerenja nije veća od ±1Pa;

4. opremom koja je sastavni dio peći, za postizavanje odgovarajućih
uvjeta zagrijavanja i tlaka;

5. uređajem za mjerenje temperature zraka unutar ispitivanog
ormara, čija najveća pogreška mjerenja nije
veća od ±5(K);

6. uređajem za utvrđivanje udovoljavanja kriterijima ispitivanja
i proteklog vremena, čija najveća pogreška mjerenja
nije veća od ±10s;

b) raspolaže prostorijama za ispitivanje otpornosti prema
požaru proizvoda, prema hrvatskoj normi HRN U.J1.190 \_ Zaštitne
mjere pri protupožarnim ispitivanjima.

c) ima djelatnike za provođenje atestiranja i to:

1. jednog VSS ili VŠS, diplomiranog inženjera strojarstva
ili inženjera strojarstva s najmanje pet godina radnog iskustva
na poslovima ispitivanja zaštite od požara \_ za upravljanje
poslovima atestiranja ormara na otpornost prema požaru;

2. jednog SSS, tehničkog smjera s najmanje tri godine radnog
iskustva na poslovima ispitivanja zaštite od požara
\_ za poslove ispitivanja ormara na otpornost prema požaru.

Članak 27.

Ovlaštena pravna osoba dužna je provesti postupak atestiranja
u roku 30 dana od dana uzimanja uzorka za ispitivanje.

Članak 28.

Ovlaštena pravna osoba dužna je čuvati tajnost
podataka do kojih dođe tijekom postupka atestiranja.

Članak 29.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 383-02/95-03/07 Urbroj: 558-04/3-96-1 Zagreb, 8. siječnja
1996.

Ravnatelj Državnog zavoda za normizaciju i mjeriteljstvo**dr. Jakša Topić, dipl., ing.** v. r.

---

![](dodatni/365886.gif)

Pravilnik, NN 18/1996-323